stanford-oval/wikipedia huggingface dataset:
מרי פיטרס (פוליטיקאית)
הערות שוליים

↑  ביוגרפיה רשמית, מתוך אתר מחלקת התחבורה של ארצות הברית המאורכב בתוך אתר Wayback Machine (באנגלית)
↑  President Nominates Mary Peters as Transportation Secretary, באתר הבית הלבן, 5 בפטמבר 2006 (באנגלית)
↑  AP‏, Husband of former U.S. transportation secretary sentenced to 14 years for sexually abusing 7-year-old girl, באתר ניו יורק דיילי ניוז, 21 בספטמבר 2013 (באנגלית)
| --- | --- |
בקרת זהויות :  ISNI: 0000 0000 4678 7604  LCCN: no2007091383  SNAC: w6ct1wck  VIAF: 51472912   WorldCat (עם VIAF): 51472912
משא מלחמת איגור

| --- | --- |

מהדורה משנת 1800
 מידע כללי
 שפת המקור:  סלאבית מזרחית עתיקה 
 סוגה:  שירה עלילתית, שירה אפית 
 נושא:  Battle of the Kajaly River 
 
שדה הקרב לאחר סיומו - תמונה של וסנצוב
משא מלחמת איגור (בסלאבית מזרחית קדומה: Слово о плъку Игоревѣ, מסע המלחמה של איגור) הוא שיר הגיבורים היחיד שנשתמר מרוסיה שלפני פלישת הטטרים. היצירה האלמונית שנתחברה בשלהי המאה ה-12 נשתכחה, ורק בשנת 1795 מצא הרוזן אלכסיי מוסין-פושקין באחד המנזרים העתק יחידי. הידיעה הראשונה על שיר זה הופיעה בירחון הצרפתי "Spectateur du Nord" שנדפס בהמבורג באוקטובר 1797. ברוסיה הדפיסו אותו בפעם הראשונה במוסקבה בשנת 1800. מיד לאחר שנדפס השיר נשמעו קולות יחידים, שאינו אלא זיוף ספרותי, אולם כל הספקות באמיתותה של היצירה בוטלו במשך הזמן.
המחבר היה, כפי הנראה, אדם משכיל אבל קרוב גם לשכבות הרחבות של העם. אפשר להרגיש בייחוד את השפעתו של התנ"ך על כתיבתו. ניתן למצוא ביצירתו גם עקבות של השפעות ספרותיות מן המיתולוגיה הרוסית, והוא אף לא נמנע מלהזכיר את שמותיהם של אלילי טבע סלאביים.
גיבור השיר הוא איגור (1151–1202), אחד מנסיכי נובגורוד, בנו של סביטוסלאב בן אולג. ב-14 במאי 1185 פשט גדודו של איגור על שטחי הקומנים סמוך לגדותיו של הדון. הקומנים היו בני עם נודד שהשתקע בערבותיה של רוסיה, עד סמוך לים השחור וים אזוב, והיה מתנכל לתושבים המקומיים במעשי שוד וביזה. בקרב הראשון ניצח איגור את הקומנים, לקח רבים מהם בשבי וחילק את שללם בין לוחמיו. כעבור שבוע כפו הקומנים קרב נוסף שנמשך שלושה ימים, ושבו הוכה גדודו של איגור שוק על ירך, והוא עצמו נפצע ונפל בידי האויב ביחד עם בנו.
קינתה של ירוסלאבנה, אשתו השנייה של איגור ובתו של ירוסלאב בן ולדימיר נסיך גאליטש, היא התמונה הידועה ביותר בשיר, ולפיה חיבר אלכסיי קונסטנטינוביץ' טולסטוי את "קינת בת ירוסלאב". אולם יגונה של הנסיכה אינו נמשך זמן רב. בעזרתו של קומני בשם אובלור נמלט איגור משביו וחזר למולדתו. בנו, לעומת זאת, בחר לו לאשה את בתו של קוטשאק, אחד משוביו.
ברוח השיר חיבר אלכסנדר בורודין את האופרה "הנסיך איגור", לאחר שהרעיון הוצע לו על ידי ולדימיר סטאסוב ואשר יחד עמו עיבד את הליברית. במשך 18 שנה עד למותו לא מצאה ידו של בורודין לסיים את היצירה. האופרה שהושארה בלתי גמורה ובלתי מסודרת, הושלמה בחלקיה ונערכה על ידי ניקולאי רימסקי-קורסקוב ואלכסנדר גלאזונוב. מן האופרה נודעים ביותר "מחולות פולובציים" שנתפרסמו בביצוען של להקות בלט רוסיות ונעימותיהן מושרות בפי כל.
איוואן בלינוב הכין מספר העתקים מאויירים של היצירה.
לקריאה נוספת

משא מלחמת איגור (תרגום מן המקור: מאת שאול טשרניחובסקי), תל אביב: ידידי, 1939
מרכז צעירים ירושלים

| --- | --- |

 מדינה:  ישראל ישראל
 מטה הארגון:   ירושלים
 תקופת הפעילות:  2006–הווה (כ־18 שנים) 
 www.young-jerusalem.org.il
 
הלוגו הקודם של הארגון תחת השם צעירים במרכז
מרכז צעירים ירושלים שוכן בבית קנדה שבשכונת מוסררה ופועל ממנו, כמו גם ברחבי העיר ירושלים כולה. הארגון נוסד בשנת 2006 ביוזמת ג'וינט ישראל ובשיתוף מינהל קהילתי "לב העיר". בשנת 2009, לאחר כניסתו של ניר ברקת לתפקיד ראש עיריית ירושלים, הקים ברקת את רשות הצעירים בעירייה - כחלק מתוכניתו ליצירת מדיניות צעירים סדורה - לראשונה בהיסטוריה של ירושלים. לאור זאת, מרכז הצעירים הפך לזרוע הביצועית המרכזית ליישום אותה מדיניות צעירים בעיר בגילאי 20-40. המרכז פועל בתחומים רבים ומגוונים לקידום צעירים וצעירות בירושלים.
הקמה

מרכז צעירים ירושלים הוקם בשנת 2006 ביוזמת הג'וינט ומינהל קהילתי לב העיר ובשיתוף פעולה עם מספר רב של קרנות, גופים ועיריית ירושלים. בתחילה שכן המרכז בבניין כי"ח בעיר, עם צוות של 3 עובדים בלבד. כיום שוכן המרכז בשכונת מוסררה, מרחק קצר מכיכר ספרא ולצד מינהל קהילתי מורשה, ומונה כ-25 חברי צוות.
המרכז לפיתוח קריירה

מרכז צעירים ירושלים מפעיל מרכז לפיתוח קריירה בשיתוף הרשות העירונית לתעסוקה. במסגרת המרכז יכולים צעירים לקבל מגוון רחב של תכנים - החל בייעוץ אישי בנושאי לימודים גבוהים, השכלה, תעסוקה ופיתוח קריירה, צוות המרכז מציע גם ארגז כלים מקצועי לקבלת ההחלטות המשמעותיות ביותר בחיים המקצועיים הבנוי ממערך קורסים וסדנאות ענף. נוסף על כך, מפעיל המרכז מספר תוכניות פיתוח קריירה המיועדות לאוכלוסיות מובחנות דוגמת עולים חדשים, צעירים חרדים, צעירים בסיכון, צעירים בני העדה האתיופית, יוצאים בשאלה, בעלי מוגבלויות נפשיות, ועוד.
מידע'לה

במהלך שנת 2016 הוקם במרכז מיזם "מידע'לה", מוקד מידע לצעירים ירושלמים.
המוקד, שמאויש במשך כל שעות היום, מציע תשובות ופתרונות בכל התחומים שעשויים להעסיק צעירים בירושלים- החל מקריירה והשכלה, דרך חינוך פיננסי ומיצוי זכויות, ועד לתרבות ופנאי בעיר.
ייחודו של מוקד המידע'לה הוא באופן הפנייה- לכל פנייה מתקבל מענה אנושי במגוון גדול של אמצעי תקשורת - טלפון, דוא"ל, פייסבוק, וואטסאפ, אינסטגרם ודרך אתר האינטרנט של המוקד. לצד מוקד המידע עצמו, מיזם "מידע'לה" מציע מגוון פעילויות נוספות לקהל הסטודנטיאלי בעיר, המונה כ-42,000 סטודנטיות וסטודנטים. בין היתר, במסגרת המידע'לה מוצעים אירועי תרבות מוזלים הסגורים לקהל סטודנטיאלי בלבד, מימון למיזמים חברתיים של סטודנטים, פעילויות פיתוח קריירה ואקטיביזם חברתי בקמפוסים השונים ברחבי העיר, שיתוף פעולה נרחב עם אגודות הסטודנטים, ועוד.
יזמות טכנולוגית

המרכז מפעיל האב טכנולוגי-חברתי בשם Q5. בחלל עבודה זה פועלים עשרות יזמים צעירים ירושלמים שנמצאים בשלבי עבודה ופיתוח שונים של העסקים שלהם. נוסף על חלל העבודה ההאב עוזר ליזמים ופרילנסרים ירושלמים בתחילת הדרך, מהווה בית לחיבור וחיזוק קהילת היזמות בירושלים, ומחזק את האטרקטיביות של ירושלים ליזמים צעירים. ה-Q5 פועל בשיתוף פעולה עם ענקיות הטכנולוגיה אינטל וסיסקו: פועלת בו ספריית השאלה לגאדג'טים טכנולוגיים בשיתוף חברת אינטל, וכן מערך קורסים מקוונים באמצעות מערכת הספארק שפותחה על ידי חברת סיסקו.
אקטיביזם חברתי

תחום האקטיביזם החברתי במרכז צעירים ירושלים הוקם במהלך שנת 2017. במסגרת תחום זה, מקדם צוות המרכז שיתופי פעולה בין ארגוני אקטיביזם חברתי לרשות המקומית, תורם ליצירת מדיניות חברתית בעירייה, ומלווה עשרות ארגוני חברה אזרחית בעיר. תחת תחום אקטיביזם חברתי פועלים פרויקטים רבים, ביניהם קואליציית הסובלנות של ירושלים - המונה למעלה מ-50 ארגוני חברה אזרחית הפועלים לקידום סובלנות וחיים משותפים בעיר, מאיצי יזמות שונים, חממה לעסקים חברתיים, וכן רישות וחיבור בין ארגוני הבוגרים של מכינות, שנות שירות ותנועות נוער הפועלים בירושלים.
משפחות צעירות

בעבר הוקם במרכז צעירים ירושלים פרויקט "שכונה צעירה" עבור משפחות צעירות בעיר. הפרויקט החל בשנת 2011 בארבע שכונות בעיר, ועם השנים התרחב ופועל כיום ב-10 שכונות שונות:  קריית היובל, קריית מנחם, גבעת מרדכי, תלפיות מזרח, גילה, הר חומה, פסגת זאב, גוננים, רמות והגבעה הצרפתית.
במסגרת הפרויקט, מוצב רכז שכונה צעירה במינהל הקהילתי של כל שכונה. הרכז אמון על פיתוח הקהילתיות בשכונה, ריכוז פרויקטים ויוזמות של תושבים, ייצוג קול המשפחות הצעירות והצעירים בפורומים שונים (הן ברמת השכונה במנהל הקהילתי והן ברמה העירונית), פיתוח המרחב הציבורי והפעלת פרויקטים ייחודיים בתחומים: קהילה, ביטחון, סטודנטים, גיל הרך וחינוך.
החל מחודש ינואר 2018, פרויקט 'שכונה צעירה' הפך לפרויקט עירוני באופן מלא ועבר לפעול תחת רשות הצעירים בעיריית ירושלים, צעד שהפך אותו מפרויקט ארעי לחלק ממדיניות סדורה של עיריית ירושלים בתחום המשפחות הצעירות.
ראו גם

מרכז כיוונים – מרכז הצעירים של אשדוד
מריאן לנגביץ'

| --- | --- |

 לידה:  5 באוגוסט 1827 קרוטושין, רפובליקת פולין 
 פטירה:  11 במאי 1887 (בגיל 59) קונסטנטינופול, האימפריה העות'מאנית 
 מדינה:  פולין, האימפריה העות'מאנית, האימפריה הרוסית 
 מקום קבורה:  Haydarpaşa Cemetery 
 פרסים והוקרה:  Cross of Independence with Swords 
 
מריאן לנגביץ' (בפולנית: Marian Langiewicz;‏ 5 באוגוסט 1827, קרוטושין – 11 במאי 1887, איסטנבול) היה קצין פולני, מראשי מרד ינואר.
ביוגרפיה

מריאן לנגביץ' נולד בעיירה קרוטושין שאז הייתה חלק של פרוסיה. הוא למד בפוזנן, ברסלאו ופראג. לאחר סיום הלימודים הוא שירת מספר שנים בצבא הפרוסי ולאחר סיום השרות עבר לפריז.
בהיותו בצרפת הוא היה מורה בבית הספר לקצינים שאורגנה על ידי לודוויג מרוסלבסקי לגולים ממוצא פולני. בעקבות מחלוקת בינם, לנגביץ' עזב את בית הספר.
בשנים 1860–1861 הוא השתתף בלחימה בכוחות של ג'וזפה גריבלדי. לאחר סיום הלחימה הוא נותר באיטליה והיה מלמד בבית הספר לקצינים בצעירים פולנים.
לאחר תחילת מרד ינואר לנגביץ' חזר לשטחי פולין, קודם לדרגת גנרל והיה מפקד של היחידות בדרום פולין. הוא הקים יחידה שמנתה כ-3,000 חיילים ולחם באזור וונחוצק. במרץ 1863 מונה באופן רשמי למפקד העליון של כוחות המרד. לאחר מספר הפסדים בשדה הקרב, לנגביץ' נמלט לשטח בשליטת האימפריה האוסטרו-הונגרית. הוא נשפט לשנתיים מעצר.
בשנת 1867 הוא עבר לאימפריה העות'מאנית ושירת בצבא האימפריה. הוא ניסה להקים יחידה פולנית אך ללא הצלחה.
לנ'גביץ' נפטר באיסטנבול ונטמן בבית הקברות היידארפשה (אנ') בעיר ליד אשתו.
מרוץ 24 השעות של לה מאן לאופנועים

| --- | --- |

 ענף:  endurance motorcycle racing 
 תאריך ייסוד:  1978
 ארגון מפעיל:  ACO
 עיר מארחת:  Bugatti Circuit 
 הכי הרבה זכיות:  צרפת אלכס ויירה (6)   קווסאקי (14)
 מפעל מקביל:  מרוץ 24 השעות של לה מאן
 אתר רשמי
 קואורדינטות:  47°56′30″N 0°13′30″E﻿ / ﻿47.941666666667°N 0.225°E﻿ / 47.941666666667; 0.225
 he
 
מרוץ 24 השעות של לה מאן לאופנועים (בצרפתית: 24 Heures Motos) הוא מרוץ סיבולת לאופנועים המתקיים מדי שנה מאז 1978. המרוץ מופק על ידי ארגון ה-ACO (בצרפתית: Automobile Club de l'Ouest – "מועדון הרכב של המערב"), המארגן את מרוץ המכוניות בעל השם הדומה, והוא חלק מאליפות העולם ברכיבת אנדורו. המרוץ מתקיים במסלול "בוגאטי", הקצר יותר מהמסלול במרוצי המכוניות.
היסטוריה

מרוץ בול ד'אור(אנ') מתקיים מאז שנת 1922. בין השנים 1971–1977 התקיים המרוץ במסלול לה מאן לפני שעבר להתקיים במסלול פול ריקארד. בעקבות המעבר החליט ארגון ה-ACO לייסד במקומו את "מרוץ 24 השעות של לה מאן". הוא נחשב לאחד מארבעת המרוצים ה"קלאסיים" באליפות העולם, לצד הבול ד'אור, מרוץ 24 השעות של לייז' ומרוץ 8 השעות של סוזוקה.
בשנת 2001, שלושת מרוצי ה-24 שעות (לה מאן, לייז', בול ד'אור) פרשו מאליפות העולם ויצרו ביחד את תחרות "Master of Endurance". חמש שנים לאחר מכן חזר המרוץ לסבב התחרויות באליפות העולם.
מבנה המרוץ

מקצה האימונים מתקיים ביום חמישי, בהמשך היום מתקיים מקצה דירוג ראשון (בקבוצות) ואימון לילה. ביום שישי מתקיים מקצה דירוג שני (בקבוצות). המרוץ מוזנק בשבת בשעה 15:00 ומסתיים למחרת באותה השעה. מיד לאחר סיומו מתקיים במקום טקס הענקת פרסים.
רשימת המנצחים > יצרנים

| ניצחונות | יצרן |
| --- | --- |
14: יפן קווסאקי
12: יפן סוזוקי
12: יפן הונדה
4: יפן ימאהה
מצפה מתן

| --- | --- |

מזרח השומרון, בקעת הירדן והרי הגלעד במבט ממצפה מתן
 מידע כללי
 מיקום:  איתמר (יישוב)
 רכס הרים:  רכס גדעונים
 קואורדינטות:  32°09′41″N 35°22′26″E﻿ / ﻿32.161347858893°N 35.373993960624°E﻿ / 32.161347858893; 35.373993960624
  (למפת צפון השומרון מוגדלת) מצפה מתן(למפת צפון השומרון רגילה) מצפה מתן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מצפה מתן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מצפה מתן
 
מצפה מתן הוא תצפית נוף, הנמצאת בחלקו המזרחי של רכס איתמר וצופה אל עבר מדבר שומרון, הסרטבה, בקעת הירדן והרי עבר הירדן המזרחי.
הנצחה

המצפה הוקם לזכרו של סגן מתן זגרון, תושב איתמר, שנרצח בכ"א בחשון תשס”ג, 27 באוקטובר 2002, בעת שלכד מחבל עם חגורת נפץ בתחנת הדלק של אריאל. יחד עמו נהרגו רס”ן תמיר מסד ורס”ל עמיהוד חסיד. בתצפית ספסלים ונדנדה.
תצפית

נקודת התצפית ממוקמת בחלקו המזרחי של גב ההר, בנקודת החיבור בין מזרח השומרון לבקעת הירדן.
התצפית צופה לעבר מדבר שומרון, הר הסרטבה, בקעת הירדן והרי הגלעד שבירדן. בימים עם ראות טובה אפשר לראות גם את ים המלח ואת החרמון.
מנקודת התצפית אפשר לראות גם את האתר הארכאולוגי טנא א-תחתא, המזוהה כתאנת שילה המקראית.
ראו גם

מצפה שלושת הימים
הערות שוליים

↑  ראו פרטי נפילתו של מתן זגרון באתר "יזכור"
| אתרים בשומרון |
| --- | --- | --- |
| צפון השומרון | תל דותן • עמק דותן • קסטלום בליסימום • יער ריחן • מצפה שלפים - עמק דותן • שומרון • יער שקד |  |
| מרכז השומרון | בריכת ישמעאל • עין מח'נה (מעיין עמשא) • האלות האטלנטיות • מצפה יוסף • מצפה הדר • מצפור רבבה • שכם הקדומה • קבר יוסף • הר גריזים • מוזיאון השומרונים • מקדש השומרונים בהר גריזים • יקב הר ברכה • הר עיבל • מזבח הר עיבל • באר יעקב (שכם) • עין כפיר • עיינות בידאן • הר כביר •  בור הציפורים • סבסטיה • גבעת פינחס • קברי אלעזר ואיתמר • אלוני יצהר • קבר השייח' סלמאן אל-פארסי |  |
| מערב השומרון | המרפסת של המדינה • נחל קנה • גתות ברקן • דיר קלעה • פארק הצנירים • חורבת כורכוש • חורבת דיר סמען • חורבת צרידה |  |
| מזרח השומרון | מצפה שלושת הימים • מצפה מתן • תל חייא • שמורת נבי נון • חורבת עורמה • בריכת אירוס השומרון • מצפה אילן (אלון מורה) • מצפה בניו • בוסתן שלמה • טנא א-תחתא |  |
| דרום השומרון | קבר יהושע בן נון • קבר כלב בן יפונה • מעיין אייל • ח'ירבת סמארה • יקב טורא |  |
זריחה ממצפה מתן
מייקל קיד-גילכריסט

| --- | --- |

 לידה:  26 בספטמבר 1993 (בן 31) אליזבת, ארצות הברית 
 עמדה:  סמול פורוורד, קלע 
 גובה:  2.01 מטרים
 מספר:  14 
 קבוצות כשחקן
 2012–2020 2020:  שארלוט הורנטס דאלאס מאבריקס
 הישגים כשחקן
 חמישיית הרוקיז השנייה של העונה (2013) זכייה באליפות ליגת המכללות (2012)
 
מייקל אנתוני אדוארד קיד-גילכריסט (באנגלית: Michael Anthony Edward Kidd-Gilchrist; נולד ב-26 בספטמבר 1993) הוא כדורסלן אמריקאי ששיחק בליגת ה-NBA בעמדת הסמול פורוורד. קיד-גילכריסט נבחר לחמישיית הרוקיז של העונה בשנת 2013. בשנת 2011 שינה את שם משפחתו לקיד-גילכריסט (הוסיף את השם קיד) על שם דודו.
ראשית חייו

קיד-גילכריסט נולד בשם מייקל גילכריסט וגדל בסומרדייל, ניו ג'רזי. בגיל 3 אביו נפטר, והוא גדל עם אמו ואביו החורג. קיד-גילכריסט התקבל לקבוצת הכדורסל של תיכון סט. פטריק בעיר אליזבת, וכבר בגיל צעיר נחשב לפוטנציאל גדול בארצות הברית. גילכריסט דורג במקום ה-3 בדירוג מגזין ה-ESPN. ביולי 2010 נטל חלק גילכריסט בזכייה במדליית הזהב של נבחרת ארצות הברית בכדורסל עד גיל 17 יחד עם חברו לאוניברסיטת קנטקי, מרקיז טיג.
ראשית חייו > קריירת מכללות

גילכריסט הצטרף לאוניברסיטת קנטקי ב-14 באפריל 2010. במשחקו הראשון לעונת 2011/12, קלע גילכריסט 15 נקודות (5 מ-9 מהשדה). גילכריסט קבע דאבל דאבל ראשון במכללות כאשר קלע 17 נקודות ולקח 11 כדורים חוזרים נגד אוניברסיטת קרוליינה הצפונית בצ'אפל היל. גילכריסט קבע שיא קריירה כשקלע 24 נקודות ואסף 19 ריבאונדים נגד לואיוויל. בסיום עונת הפרשמן שלו במכללות, הודיע גילכריסט כי אינו ממשיך לעוד עונה והוא מעמיד את עצמו לדראפט ה-NBA. זאת לאחר שהעמיד ממוצעים של 11.9 נקודות ו-7.4 ריבאונדים למשחק.
קריירת ה-NBA > שארלוט הורנטס

לאחר שעזב את ליגת המכללות לעונת אימון אישי לקראת הדראפט, נכלל קיד-גילכריסט סופית ברשימת הדראפט באפריל 2012. ב-28 ביוני נבחר קיד-גילכריסט בבחירה ה-2 בדראפט לשארלוט בובקאטס, וחתם בקבוצה לארבע שנים, תמורת 14 מיליון דולר ברוטו. ב-10 בנובמבר רשם קיד-גילכריסט את הדאבל דאבל הראשון שלו ב-NBA בניצחון 97–101 על דאלאס מאבריקס. קיד-גילכריסט קלע באותו משחק 25 נקודות וליקט 12 ריבאונדים. בעקבות הדאבל דאבל, הפך קיד-גילכריסט לאחד מ-5 השחקנים היחידים בהיסטוריה מתחת לגיל 20 שקלעו מעל 25 נקודות ואספו מעל 12 ריבאונדים, והצעיר ביותר שעושה את זה אחרי לברון ג'יימס.[דרוש מקור]
ב-2 בפברואר 2013, סבל קיד-גילכריסט מזעזוע מוח לאחר שהתנגש עם חברו לקבוצה במהלך משחק נגד יוסטון רוקטס. ב-14 במאי נבחר קיד-גילכריסט לחמישיית הרוקיז של העונה. בסיום עונתו הראשונה ב-NBA העמיד ממוצעים של 9.0 נקודות, 5.8 ריבאונדים ו-1.5 אסיסטים למשחק. בעונת 2013/14, היה שותף קיד-גילכריסט להעפלתה השנייה של שרלוט בובקאטס בפעם השנייה בתולדותיה לפלייאוף, אך הבובקאטס הפסידו 4:0 למיאמי היט והודחו בסיבוב הראשון.
ב-8 בפברואר 2020, לאחר כ-7 וחצי עונות בשארלוט, שוחרר קיד-גילכריסט מהקבוצה.
קריירת ה-NBA > דאלאס מאבריקס

מיד לאחר שחרורו מההורנטס חתם קיד-גילכריסט על חוזה בדאלאס מאבריקס עד לסיום עונת 2019/2020.
לקראת עונת 2020/2021 חתם על חוזה בניו יורק ניקס, אולם שוחרר מהקבוצה לפני פתיחת העונה.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | שארלוט | 78 | 77 | 26.0 | 0.458 | 0.222 | 0.749 | 5.8 | 1.5 | 0.7 | 0.9 | 9.0 |
| 2013/2014 | שארלוט | 62 | 62 | 24.2 | 0.473 | 0.111 | 0.614 | 5.2 | 0.8 | 0.7 | 0.6 | 7.2 |
| 2014/2015 | שארלוט | 55 | 52 | 28.9 | 0.465 | 0.000 | 0.701 | 7.6 | 1.4 | 0.5 | 0.7 | 10.9 |
| 2015/2016 | שארלוט | 7 | 7 | 29.3 | 0.541 | 0.429 | 0.690 | 6.4 | 1.3 | 0.4 | 0.4 | 12.7 |
| 2016/2017 | שארלוט | 81 | 81 | 29.0 | 0.477 | 0.111 | 0.784 | 7.0 | 1.4 | 1.0 | 0.9 | 9.2 |
| 2017/2018 | שארלוט | 74 | 74 | 25.0 | 0.504 | 0.000 | 0.684 | 4.1 | 1.0 | 0.7 | 0.4 | 9.2 |
| 2018/2019 | שארלוט | 64 | 3 | 18.4 | 0.476 | 0.340 | 0.772 | 3.8 | 1.0 | 0.5 | 0.6 | 6.7 |
| 2019/2020 | שארלוט | 12 | 0 | 13.3 | 0.340 | 0.294 | 0.778 | 2.7 | 0.6 | 0.1 | 0.2 | 2.4 |
| 2019/2020 | דאלאס | 13 | 0 | 9.3 | 0.308 | 0.000 | 0.800 | 2.5 | 0.3 | 0.2 | 0.2 | 0.9 |
| קריירה |  | 446 | 356 | 24.6 | 0.474 | 0.272 | 0.715 | 5.4 | 1.2 | 0.7 | 0.7 | 8.4 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | שארלוט | 4 | 4 | 22.8 | 0.519 | 0.000 | 0.600 | 6.5 | 1.5 | 0.0 | 0.5 | 8.5 |
| 2019/2020 | דאלאס | 6 | 0 | 9.2 | 0.286 | 0.222 | 0.667 | 1.0 | 0.5 | 0.2 | 0.2 | 2.3 |
| קריירה |  | 10 | 4 | 14.6 | 0.439 | 0.200 | 0.625 | 3.2 | 0.9 | 0.1 | 0.3 | 4.8 |
הערות שוליים

↑  שארלוט משחררת את קיד-גילכריסט, באתר הקבוצה, 8 בפברואר 2020
↑  קיד-גילכריסט חותם על חוזה בדאלאס, באתר הקבוצה, 11 בפברואר 2020
↑  קיד-גילכריסט חותם על חוזה בניקס, באתר הקבוצה, 28 בנובמבר 2020
מקסיקלי

מרכז תרבות עירוני
כיכר הידידות- בגבול בין מקסיקו וארצות הברית
מקסיקלי (בספרדית: Mexicali, נהגה בספרדית מחיקלי) היא בירתה של מדינת באחה קליפורניה בצפון מקסיקו על הגבול עם ארצות הברית בצמוד לעיר קלקסיקו. זו העיר השנייה בגודלה במדינת באחה קליפורניה ונחשבת לעיר הצפונית ביותר במקסיקו ובאמריקה הלטינית כולה. במקסיקלי חיים כמיליון תושבים.
שמה של העיר כולל את שמה של מקסיקו: מקסי ושמה של מדינת באחה קליפורניה: קלי.
העיר הפכה לבירתה של מדינת באחה קליפורניה עם הקמתה של המדינה, בשנת 1953.
היסטוריה

העיר הוקמה ב-14 במרץ 1903 על ידי 500 חקלאים. תוך שנה הצליחו החקלאים להשקות שטח של 405 קילומטרים רבועים ולהפוך אותם משממה לשדות גידול של פירות, ירקות וכותנה. עד סוף שנת 1904 חיו בעיר 10,000 תושבים. בשנת 1914 קיבלה מקסיקלי מעמד של עיר.
בתחילת המאה ה-20 הגיעה לעיר אוכלוסייה סינית גדולה. הפועלים הסינים הובאו על ידי 'חברת קולורדו ריבר לנד' אשר פיתחה את האזור סביב העיר מקסיקלי והעדיפה להביא פועלים סינים מאשר להעסיק את המקומיים. דבר זה גרם למתחים רבים בין המקומיים לסינים.
במהלך תחילת המאה ה-20, המשיך היצור החקלאי להתפתח סביב העיר כאשר היבול העיקרי היה כותנה. במהלך שנות ה-50 וה-60 של המאה ה-20 מקסיקלי הפכה לעיר המובילה במקסיקו בגידול כותנה והעיר החשובה ביותר לתעשיית הטקסטיל. כיום העמק סביב מקסיקלי הוא השטח החקלאי הפורה ביותר בכל מקסיקו.
גאוגרפיה

מקסיקלי ממוקמת בשטח מדברי, סמוך לגבול עם ארצות הברית ונחשבת לעיר הצפונית ביותר באמריקה הלטינית. מעבר הגבול בין מקסיקו לארצות הברית עובר במרחק מטרים מהבתים הצפוניים של העיר. שכנתה מצפון של מקסיקלי היא העיר קלקסיקו שבמדינת קליפורניה, ארצות הברית. ממזרח נמצא הגבול עם מדינת סונורה, מדרום העיר אנסנדה וממערב העיר טקאטה.
דמוגרפיה

מקסיקלי היא העיר ה-13 בגודלה במקסיקו וחיים בה כמיליון תושבים. מקסיקלי היא העיר המגוונת ביותר בכל מקסיקו מבחינת גזעי האדם. חיים בה זה לצד זה אירופאים, אפריקאים, אינדיאנים, ערבים, אסיאתים ועוד. בנוסף לכך העיר מונה את האוכלוסייה הסינית הגדולה ביותר במקסיקו, כ-5,000 תושבים החיים בצ'אינה-טאון במרכז העיר. למרות שמספר התושבים הסינים של שכונת צ'אינה-טאון במקסיקלי לא מתקרב למספרם בניו יורק או סן פרנסיסקו,
האוכלוסייה הסינית הייתה כל כך רבה בעיר שבשנות ה-40 היו בעיר שני בתי קולנוע ובשניהם הוקרנו בעיקר סרטים סינים.
עם הזמן האוכלוסייה המקומית החלה לגלות עוינות כלפי הסינים מה שגרם למקרי רצח רבים בכל צפון מקסיקו. האוכלוסייה הסינית במקסיקלי הייתה גדולה וחזקה והם הצליחו לשמור על עצמם היטב.
כלכלה > גבול הסיליקון

'גבול הסיליקון' הוא פארק תעשייה בעלות כ-2 מיליון דולר הנמצא בבניה לאורך הגבול בין ארצות הברית למקסיקו בצפון מקסיקלי. מטרת פארק התעשייה היא לנצל את קרבתה של מקסיקלי לעמק הסיליקון בקליפורניה ולמשוך חברות תעשייה גדולות להשקיע במקסיקו (בעקבות העלות הקטנה יותר). 
דבר זה יכול להזניק את התעשייה של מקסיקלי ושל מקסיקו כולה ולהפוך אותה לעיר תעשייה נקיה, מה שיגרום גם לאיכות חיים גבוהה יותר.
נשיא מקסיקו הקודם, ויסנטה פוקס הבטיח לכל חברה אשר תקים מפעל בפארק התעשייה ותשקיע בו מעל מיליארד דולר פטור ממס למשך 10 שנים.
אקלים

מקסיקלי ידועה כמקום עם מזג אוויר קיצוני. הטמפרטורה הממוצעת בקיץ היא 42 מעלות צלזיוס ובחורף 5 מעלות צלזיוס. הטמפרטורה הגבוהה ביותר שנרשמה בעיר הייתה 52 מעלות צלזיוס (בשנת 1995) והנמוכה ביותר שנרשמה הייתה 8- מעלות צלזיוס בשנת 1949. בשנת 1932 ירד בעיר שלג בפעם היחידה בהיסטוריה.
תיירות

מיקומה של העיר סמוך לגבול עם ארצות הברית תורמת לה הכנסה גדולה מתיירות. אומנם מעבר הגבול בין קלקסיקו למקסיקלי פחות עמוס ממעבר גבול בטיחואנה אך עדיין עוברת בעיר מדי יום כמות גדולה של תיירים מארצות הברית. כמות גדולה מהתיירים הם בני נוער אמריקאים מהמדינות הגובלות עם באחה קליפורניה, המגיעים לעיר להשתכר, מכיוון שהגיל המותר לשתיית אלכוהול במקסיקו הוא 18 לעומת 21 בארצות הברית. במקרים רבים בני נוער אלו, שלא יודעים לשתות משתכרים ומתפרעים.
משנת 1997 ומדי שנה נערך בעיר פסטיבל 'באחה פרוג' הנחשב לאחד מפסטיבלי הפרוגרסיב רוק הגדולים בעולם ומושך אליו כמות גדולה של תיירים חובבי פרוגרסיב רוק מכל רחבי העולם.
בנוסף לתיירות, קרבתה של מקסיקלי לגבול תורמת בכך שתושבים רבים מאריזונה וקליפורניה מגיעים למקסיקלי לקנות תרופות ולעבור טיפולי שיניים וזאת מכיוון שהטיפולים והתרופות זולים בהרבה מארצות הברית.
תחבורה

'נמל תעופה בינלאומי מקסיקלי' ממוקם סמוך לעיר ומשרת את תושבי מקסיקלי והסביבה. למרות הגדרתו כ'נמל בינלאומי' הוא משמש לטיסות פנים סדירות בלבד ולטיסות צ'ארטר לארצות הברית וקנדה: לוס אנג'לס, סן פרנסיסקו וונקובר.
ערים תאומות

ארצות הברית אינדו, קליפורניה, ארצות הברית.
ארצות הברית אל סנטרו, קליפורניה, ארצות הברית.
קוריאה הדרומית גומי, קוריאה הדרומית.
ארצות הברית יומה, אריזונה, ארצות הברית
הרפובליקה העממית של סין נאנג'ינג, הרפובליקה העממית של סין.
ארצות הברית סן ברנרדינו, קליפורניה, ארצות הברית
מקסיקו סן לואיז ריו קולורדו, סונורה, מקסיקו.
ארצות הברית קלקסיקו, קליפורניה, ארצות הברית.
מרכז ציוד

תג יחידת מרכז הציוד
גלגולו של תג המרכז לציוד. לחצו על התמונה לדפדוף בספר מעמוד 6
מרכז ציוד (בראשי תיבות: מר"ץ) היה מרכז לוגיסטי מטכ"לי בצה"ל, בתחומי הדלק, הצר"פ (ציוד רפואי) והציוד הלוגיסטי, המקיים את כל שרשרת האספקה משלב העיתוד ועד הגריטה.
מר"ץ הוא מרכז השייך לאגף הטכנולוגיה והלוגיסטיקה (אט"ל), ובסיסיו ממוקמים בכל רחבי הארץ בחמישה בסיסים. המרכז כפוף פיקודית לאט"ל תחת זרוע היבשה (מז"י) במטה הכללי, וכפוף מקצועית לחיל הלוגיסטיקה וחיל הרפואה שבאגף.
ב-30 ביוני 2020 נערך טקס סגירת מרכז ציוד, ומוזג למרכז הספקה אחוד (מרה"ס), פרויקט המאגד תחתיו מספר מרכזים לוגיסטיים של צה"ל.
בראש המרכז עומד קצין בדרגת אלוף-משנה. מפקד המרכז האחרון היה אל"ם שגיב שרביט.
תפקיד ומטרות

תפקידי המרכז בשעת חרום הם לספק לחיילי צה"ל (בכל הזרועות) דלק, צר"פ וציוד לוגיסטי תוך דחיפת הציוד למרכזים לוגיסטיים נייחים/ ניידים בשדרות תספוקת וניהול מתחמי הציוד, צר"פ והדלק במתחמים הלוגיסטיים הנייחים/ניידים (מל"נים).
תפקידי המרכז בזמן שגרה הם לספק לחיילי צה"ל דלק צר"פ וציוד לוגיסטי. המרכז עושה זאת החל משלב העיתוד דרך הרכש והשיקום ועד האחסון ולבסוף גריטת הציוד.
במרכז קיימים בתי מלאכה שבהם משקמים ציוד מגוון החל מטקסטיל, מיכון מטבחי, ציוד שהייה, אמסל"ח, אמצעי קירור ועד הרכבת ורענון ערכות ציוד רפואי.
כמו כן במרכז ישנם מחסנים שבהם מאוחסנים דלקים ושמנים, ציוד דנטלי, ציוד וטרינרי, תרופות, ציוד הדברה, מיכשור רפואי, ציוד טכסטיל, ציוד חגור ומיגון אישי, ציוד שהייה ואוהלים.
במרכז קיימות שלוש חנויות מכר אשר ממוקמות בב"צ 6510 (טירת הכרמל), ב"צ 6520 (תה"ש), ב"צ 6530 (חצרים) בנוסף קיימת חנות וירטואלית אשר מאפשרת לאנשי הקבע לרכוש מדים באמצעות המרשתת (אינטרנט).